Karri Rämö

Karri Markus Tapio Rämö (sündinud 1. juulil 1986 Asikkalas) on Soome jäähokimängija (väravavaht).

Soome kõrgliigas debüteeris ta hooajal 2003–04 Lahti Pelicansi meeskonnas. Hooajal 2005–06 mängis ta Soome kõrgliigas HPK ridades.

2004. aastal valis Tampa Bay Lightning ta NHL-i draftis 191. valikuna. Põhja-Ameerikasse suundus Rämö mängima 2006. aastal. Suurem osa hooajast 2005–06 mängis ta American Hockey League'i (AHL) klubis Springfield Falcons. Lightningi meeskonnas sai ta sel hooajal NHL-is kirja kaks mängu. Põhja-Ameerikasse jäi Rämö pärast seda veel kaheks hooajaks.

Aastatel 2009–2013 mängis ta Rämö KHL-i klubis Omski Avangard.

2013. aasta juulis sõlmis ta lepingu NHL-i klubiga Calgary Flames. Flamesis mängis ta kokku kolm hooaega.

2016. aasta detsembris sõlmis ta lepingu AHL-i klubiga Toronto Marlies. 2017. aasta veebruaris naasis ta Pelicansi. Hooajal 2017–18 mängis ta KHL-is Jokerite ridades. Seejärel sõlmis ta taas lepingu Avangardiga, kuid vigastuse tõttu pidi ta hooaja 2018–19 täielikult vahele jätma. Hooajal 2019–20 mängis Rämö Rootsi kõrgliigaklubis Djurgårdens IF ja 2020–21 Soome kõrgliigaklubis HC TPS. TPS-iga võitis ta 2021. aastal Soome meistrivõistlustel hõbemedali. Sama hooajal väljalangemismängudes oli ta parima tõrjeprotsendiga väravavaht (92,9%).https://www.eliteprospects.com/player/4280/karri-ramo (vaadatud 26.4.2022) Hooaja 2021–22 esimeses pooles mängis ta Saksamaa kõrgliigagklubis ERC Ingolstadt.

2006. aasta juunioride maailmameistrivõistlustel võitis Rämö Soome kuni 20-aastaste koondisega pronksmedali. Soome jäähokikoondise koosseisus võitis ta pronksmedali 2008. aasta maailmameistrivõistlustel. Soome koondises osales ta ka 2018. aasta taliolümpiamängudel.

 Viited 

 Välislingid 
 Karri Rämö NHL.com lehel
 Karri Rämö hockeydb.com lehel

Kategooria:Soome jäähokiväravavahid
Kategooria:Lahti Pelicansi mängijad
Kategooria:HPK mängijad
Kategooria:Tampa Bay Lightningi mängijad
Kategooria:Calgary Flamesi mängijad
Kategooria:Omski Avangardi mängijad
Kategooria:Jokerite mängijad
Kategooria:Djurgårdens IF-i jäähokimängijad
Kategooria:HC TPS-i mängijad
Kategooria:ERC Ingolstadti mängijad
Kategooria:Sündinud 1986